नई दिल्ली: अभिनेता अली फजल का कहना है कि उन्हें आगामी डिजिटल सीरीज 'मिर्जापुर' की शूटिग के लिए अपना नाम बदलना पड़ा था. इस शो की शूटिंग बनारस और लखनऊ में हुई और ऐसे में शूटिंग के लिए अली को अपना नाम बदलकर मीर फतेह रखना पड़ा. अली ने कहा, "बनारस और लखनऊ की शूटिंग वाली जगहों पर जाने के लिए मुझे अपना नाम बदलना पड़ा. 'मिर्जापुर' के लिए शूटिंग करना बेहद रोमांचक भी रहा और डरावना भी. मैं इसे गर्व से नहीं कह रहा हूं और दूसरों को ऐसा करने की सलाह भी नहीं दूंगा. अन्य लोगों को मैं यहीं कहना चाहूंगा कि किसी बदलाव के लिए अभिनय का प्रयास करें."